Muhammad (c. 570 – 8 June 632 CE), Larabci مُحَمَّد بنِ عَبْد ٱللَّٰه , da Hausa Muhammadu ko Mamman ko Mahammada, da Larabci kuma (مُحَمَّد‎) furuci [Muħammad]; An haife shi ne a shekarar c. 570 CE – 8 Juni 632 CE ya kasance Annabi kuma Manzo, wato ma'aikin Allah Maɗaukakin Sarki, wanda aka aiko shi domin ya tabbatar da Addinin da Annabawan da suka gabace shi suka koyar, kamar Annabi Ibrahim da Annabi Musa da Annabi Isah da dukkannin sauran Annabawa da Manzanni, (tsira da amincin Allah su kara tabbata a gare su). Annabi Muhammad (S.A.W) shi ne cikamakon Annabawa kuma Annabin ƙarshe, wato wanda daga kansa babu wani manzo ko Annabi da zai zo a bayan shi, kuma ya hada kan dukkan Larabawa da wasu ƙabilun duniya inda suka dunƙule waje ɗaya a ƙarƙashin Addinin musulunci, tare da daidaita dabi'u da halayan yan Adam ta hanyar koyar da su sakon Ubangiji (Al Kur'ani da Hadisi) wato Shari'a. Ya kasance shugaban addinin Larabawa da ajamawa, mai koyar da zamantakewa, siyasa kuma wanda ya kafa addinin Musulunci .